EL MODEL FLIPPED CLASSROOM A LA FORMACIÓ E-LEARNING | Opentrends\nEL MODEL FLIPPED CLASSROOM A LA FORMACIÓ E-LEARNING\nEn el lliurament del coneixement, un canvi de rol entre alumne i professor aconsegueix a l’estudiant una actitud activa i col·laborativa que el situa al centre del procés del seu propi aprenentatge.\nEls dos temps de l'aprenentatge\nDarrerament, la incorporació de la tecnologia a la societat ha suposat un canvi radical del nostre model de vida i treball respecte al de generacions anteriors. Això ha fet que s’hagi instal·lat entre nosaltres un accelerat procés d'adaptació i necessitat d'innovació en el qual seguim treballant.\nAvui dia, l'obligació de sumar nous coneixements i mantenir-los permanentment actualitzats es perfila com a objectiu fonamental per conservar la nostra competitivitat professional en un mercat global i en constant transformació. Per això, a empreses i organitzacions, la formació continuada suposa una meta ineludible per millorar i mantenir el seu posicionament.\nCom la resta de sectors, el de l'educació també ha de fer front a aquesta etapa. En aquest sentit, la introducció de noves maneres d'impartir el coneixement suposa un avenç importantíssim en l'evolució i l'augment de l'eficàcia dels processos docents.\nD’entre tots ells, en aquesta ocasió parlarem de la flipped classroom o classe inversa, una tècnica que neix de l'interès de joves educadors per adoptar un discurs renovat i incorporar les noves tecnologies al model de formació presencial. Una proposta que planteja un canvi de paradigma en el procés de lliurament del coneixement: invertir l’ordre dels actors que hi participen.\nÉs a dir, del model en què el professor dedica el temps de classe fonamentalment a transmetre als alumnes un determinat contingut perquè, a continuació i ja fora de l'aula, aquests ho estudiïn i assimilin amb el suport de lectura i visionat de documentació complementària, passem a un model que proposa un canvi de rol.\nAra, a partir del lliurament d'una sèrie de dades i referències, aprofitant la facilitat i l'abast dels nous mitjans digitals, és l'alumne, fora del temps presencial, qui primer busca i investiga sobre el tema per després, a l'aula, analitzar resultats i debatre els dubtes i preguntes amb la resta de companys i amb el professor.\nAixí, en aquesta nova situació, allò que havíem anomenat “documentació complementària” es converteix en el material de recerca i anàlisi d'aquest primer temps. Un model que, abans de res, persegueix provocar en l'estudiant una actitud activa i col·laborativa que el situï al centre del procés del seu propi aprenentatge.\nLa flipped classroom a l'entorn e-learning\nPerò, com s'adapta la tècnica de la flipped classroom als formats e-learning?\nAl model classe inversa de la formació a distància parlem també d'una aula en dos temps però, en aquest cas, ambdós en format virtual; el primer temps, asíncron i el segon, síncron. És a dir: al primer, a partir de les dades enunciades per l'expert docent, els estudiants investiguen pel seu compte sense necessitat de compartir ni horari ni espai de formació. Al segon, juntament amb l'expert, es reuneixen a l'aula virtual en directe per compartir resultats i debatre propostes.\nPer tant, l'única diferència de la flipped classroom en entorns e-learning respecte a la seva aplicació a la formació presencial és que, al segon temps, l’aula on es troben els participants passa de ser física i presencial a virtual, tot fent ús dels recursos incorporats a la plataforma LMS, com la sala de videoconferències.\nI en quins tipus de formació és recomanable l'aplicació de la flipped classroom?\nLa flipped classroom està especialment recomanada, per exemple, en totes aquelles càpsules formatives orientades a projectes, on, a més del maneig d'habilitats de comprensió, l'estudiant ha de desenvolupar habilitats d'aplicació. Per entendre-ho millor, analitzem un cas.\nTenim una empresa que fabrica components elèctrics per instal·lar-los en obres públiques i civils. La selecció i elecció de la solució que oferim ha de passar per l'estricte anàlisi i validació de l'equip tècnic del client, un procés que implica respondre totes les seves preguntes amb precisió, a més de saber-lo assessorar sobre l'òptima aplicació i ajust a les característiques pròpies dels seus projectes. Consegüentment, una bona formació del nostre equip comercial en l'oferta de productes orientada a projectes serà decisiva per a l'èxit de la venda. Comencem, doncs...\nPreparem un curs e-learning. Després d’impartir coneixements en format asíncron sobre els models i les característiques dels nostres components, plantegem una activitat que té com a objectiu adquirir la capacitat per incorporar-los correctament en el disseny d'una obra. Així, a partir del briefing d'un projecte simulat, proposem als estudiants que busquin i analitzin informació relacionada (projectes de característiques similars, casos d'èxit, ofertes de la competència, etc.) i, a partir d’aquí, presentin la seva millor solució.\nPer aquest tipus d’activitat, el format flipped classroom funcionarà molt bé. A la primera etapa, de cerca i anàlisi, aplicarem el format asíncron. Després, amb els resultats obtinguts, passarem al format síncron, en què estudiants i expert es reuniran en línia per compartir i debatre les seves troballes i propostes.\nGràcies a la informació creuada i a l'experiència i el punt de vista de la resta d’estudiants, la mirada de cadascun s'ampliarà significativament i augmentarà la seva capacitat de resposta a preguntes i situacions que se'ls puguin presentar en casos reals. Això els col·loca, a partir d'aquest moment, en una situació d'avantatge respecte d'altres per oferir la millor solució en l'aplicació dels productes al projecte.\nCom a resultat d'aquest procés, haurem propiciat que els integrants del nostre equip de vendes incorporin a les seves competències una nova habilitat: més enllà de ser simplement comercials que venen components elèctrics, seran assessors competents que entenen i comparteixen la problemàtica dels projectes dels clients.\nEl paper de l'expert dinamitzador a la flipped classroom\nCom a la resta de dinàmiques col·laboratives, al model flipped classroom el paper de l'expert dinamitzador és essencial. Aquí ja no és un mer transmissor del coneixement. Ara és el promotor de l’aprenentatge autònom de l’estudiant i un estimulador del treball cooperatiu.\nLa responsabilitat d'aquest expert és orientar i guiar els alumnes perquè adquireixin nous coneixements, els apliquin adequadament i participin de manera activa en les presentacions i els debats, afavorint un ambient dinàmic i interactiu que afavoreixi la formació.\nPer tant, és de vital importància la seva capacitat per socialitzar l'aula, plantejar reptes, criticar en positiu, valorar propostes, obrir noves línies de debat i mantenir en tot moment la participació. Cal tenir en compte que aquí els estudiants no aprenen “d'aquesta persona”, sinó “amb aquesta persona”, així que la seva intuïció per guiar aquest camí, sense imposar criteris personals, és fonamental per fer aflorar la creativitat i el pensament crític dels alumnes.\nCom hem dit, i afavorit per l'avenç dels recursos tecnològics entre els quals es troben, per exemple, la immediatesa d'accés a la informació, la interconnectivitat i la ubiqüitat de les persones, estem en un moment de grans canvis. Si a això li sumem els efectes de la pandèmia de la COVID-19, podrem apreciar com al nostre voltant s'estan generant noves maneres de fer.\nEl teletreball, que s’havia incorporat com a alternativa provisional en una situació de crisi, lluny de caure en l’oblit en aquesta nova etapa postpandèmica, es proposa, quan el model de treball ho permet, com a una gran oportunitat per conciliar la vida personal i laboral de moltes persones treballadores, millorant així la seva qualitat de vida.\nD'altra banda, gran nombre d'entorns de formació, tot i recuperant la presencialitat per a la majoria dels seus programes docents, ja incorporen el blended learning i l'e-learning com a valor competitiu de la seva oferta educativa.\nSi ens traslladem a l'entorn d'empreses i organitzacions, podem apreciar com moltes estan reforçant i potenciant els programes de formació a distància.\nPer això, si com a responsable d'alguna d'aquestes, us trobeu en el procés de transformació i optimització dels vostres continguts docents, no oblideu que tècniques com la flipped classroom poden millorar la qualitat i els resultats de la formació.\nLa introducció de noves maneres d'impartir el coneixement suposa un avenç importantíssim en l'evolució i l'augment de l'eficàcia dels processos docents.\nLa flipped classroom és una tècnica que, invertint els rols d'alumne i professor, persegueix provocar a l'estudiant una actitud activa i col·laborativa que el situï al centre del procés del seu propi aprenentatge.\nLa flipped classroom està especialment recomanada en models formatius orientats a projectes, on, a més del maneig d'habilitats de comprensió, l'alumne ha de desenvolupar habilitats d'aplicació.\nL’expert dinamitzador socialitza l'aula, planteja reptes, critica en positiu, valora propostes, obre noves línies de debat i manté en tot moment la participació. El seu paper és fonamental perquè els alumnes ja no només aprenen “d'aquesta persona”, sinó “amb aquesta persona”.


Vols barats de Eivissa a Sydney a Iberia\nVols barats Austràlia Sydney Eivissa-Sydney\nVols barats de Eivissa a Sydney (SYD) de Eivissa a Sydney Eivissa-Sydney, Austràlia\nConsulta l’oferta de vols de Eivissa a Sydney i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Eivissa a Sydney.\nEls preus mostrats corresponen a cerques de vols a de Eivissa a Sydney fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Política de compres / Checkout - Mas Albornà\nLa titularitat d’aquest espai web, www.masalborna.org, (en endavant, el web) està en mans de la FUNDACIÓ PRIVADA MAS ALBORNÀ, amb domicili social a Vilafranca del Penedès a la Plaça de la Verema, número 1, amb telèfon 93.892.10.50, amb CIF G63570709 inscrita al Registre de fundacions privades de la Generalitat de Catalunya amb el número 2035\nLes presents condicions generals de compra o de donació (en endavant, les “condicions Generals de compra” regulen l’adquisició, a través de la pàgina web, www.masalborna.org, per part dels clients i donants de la FUNDACIÓ PRIVADA MAS ALBORNÀ (en endavant el “client”) dels productes i projectes oferts a través de la seva botiga on-line i espai de donacions. Aquestes condicions generals de compra estan complementades per l’avís legal d’aquesta web www.masalborna.org, com condicions generals d’accés i ús de la mateixa (en endavant, l’avís legal) que el client/donant ha de consultar a través del enllaç específic de l’avís legal, amb caràcter previ a l’accés a la botiga online i que quedaran acceptades amb l’acceptació de les presents condicions generals de compra.\nPer realitzar compres o donacions online serà necessari que el client/donant es registri o s’hagi registrat com a usuari de la botiga online i accepti les presents condicions generals de compra. L’acceptació de les condicions generals de compra significarà l’acceptació expressa, plena i sense reserves, de la totalitat de les condicions generals de compra a la versió publicada per la FUNDACIÓ MAS ALBORNÀ en el moment de l’accés del client a la botiga online. En el cas que no estigui d’acord amb el contingut de les presents condicions generals de compra, s’haurà de clicar sobre el botó “cancel·lar” que es troba a la fi de les mateixes no havent de, en aquest cas, realitzar compres a la botiga online.\nEls usuaris degudament registrats poden comprar al lloc web a través dels mitjans i formularis establerts. Ha de seguir el procediment de compra i / o compra en línia de la FUNDACIÓ MAS ALBORNÀ, durant el qual es poden seleccionar i afegir diversos productes i / o serveis a la cistella, cistella o espai de compra final i finalment fer clic a: “COMPRAR / ANAR A CAIXA “.\nA continuació, l’usuari rebrà un correu electrònic confirmant que la FUNDACIÓ MAS ALBORNÀ ha rebut la seva comanda o sol·licitud , és a dir, la confirmació. I, si s’escau, també s’informarà per correu electrònic quan s’enviï la seva compra. En qualsevol cas, aquesta informació també podrà estar a disposició de l’usuari a través de la seva connexió personal amb el lloc web.\nUn cop conclòs el procediment de compra, l’usuari accepta que el lloc web generi una factura electrònica que es realitzarà a l’usuari a través de l’correu electrònic. I, si és el cas, a través del seu espai de connexió personal al lloc web. Així mateix, l’usuari pot, si ho desitja, obtenir una còpia de la seva factura en paper, sol·licitant-la a la FUNDACIÓ MAS ALBORNÀ utilitzant els espais de contacte de la pàgina web o mitjançant les dades de contacte facilitades anteriorment.\nEl repartiment a domicili es realitza a tot l’Estat Espanyol amb una empresa externa de missatgeria, completament equipats perquè els productes arribin en les millors condicions a l’adreça escollida pel client, en un màxim de 4 dies des de la sortida sempre i quan la comanda hagi estat feta entre dilluns i divendres.\nRecollida a les instal·lacions de la Fundació Mas Albornà\nLa FUNDACIÓ MAS ALBORNÀ ofereix la possibilitat que el client passi a recollir la comanda a un dels nostres punts. Si aquesta fos la seva opció, el punt de venda s’encarregarà de mantenir la seva comanda en perfecte estat de conservació fins a la recollida.\nDilluns a divendres, de 9 a 15h\nPl. de la Verema, 1\nContacte: 637 81 50 68\nEl cost és de 5 €\nEn el supòsit en què rebi algun producte defectuós, que algun dels productes sol·licitats no ho hagués rebut o que rebés algun producte no sol·licitat, haurà de comunicar-de forma immediata en el correu electrònic comunicacio@masalborna.org i procedirem a resoldre la referida incidència al més aviat possible.\nLes ordres de compra o adquisició en les que l’usuari selecciona com a mitjà de pagament la transferència bancària es reservarà durant 5 dies naturals a partir de la confirmació de la comanda per poder sortir el temps suficient perquè el sistema de pagament utilitzat per Fundació Mas Albornà pel lloc web tingui en compte la transferència bancària. Quan el sistema rep la transferència, la comanda es prepararà i gestionarà per a l’enviament.\nEl client pot oposar-se en qualsevol moment a rebre comunicacions i a el tractament de les seves dades per a fins comercials i promocionals, contactant a través comunicacio@masalborna.org, fent clic a l’enllaç de baixa de cadascuna de les comunicacions que rebi o dirigint-se per escrit a FUNDACIÓ MAS ALBORNÀ Plaça de la Verema, 1, Vilafranca del Penedès (08720) Barcelona\nTot client podrà exercitar els drets d’accés, rectificació, supressió, revocar el seu consentiment, oposar-se al seu tractament, limitar el mateix i / o sol·licitar la portabilitat de les seves dades, mitjançant comunicacio@masalborna.org, o dirigint-se per escrit a FUNDACIÓ MAS ALBORNÀ Plaça de la Verema, 1, Vilafranca del Penedès (08720) Barcelona


Fòrum Faller Independent - FALLES A CULLERA 7 PART - La Ribera en flames\nFALLES A CULLERA 7 PART\n499 mensajes. Página 1 de 17\n#1 · 04/Feb/2008, 13:23 · Editado por Pizi.C\ntremere ja me enviarás la foto q ens ferem tu i jo en el banderi aquell de cullo nombre no quiero acordarme no penseu mal pero piensa mal i acertarás ja me la pasarás per privat o per el mail, val?\n#2 · 04/Feb/2008, 13:25\nNo ho he fet a posta, es que no ma deixat parlar en el altre post ni en falles cullera 6 part ni en la 5 segurament mel tacaran pero per ara....\n#3 · 04/Feb/2008, 13:25\nPrimer la tinc que\n#4 · 04/Feb/2008, 13:26\nBanderí per a evitarnos un puro tenim que avisar a Pizi.C de que Cullera 5 ja s'ha acabat, per a que obriga el tema de sonatt.\n#5 · 04/Feb/2008, 13:26\nno se que ha passat, primer la tinc que demanar perque la camera no era meua, però en cuant la tinga te la envie.\n#6 · 04/Feb/2008, 13:26\nVal no ho sabia\n#7 · 04/Feb/2008, 13:45\nCrec que açi no tardarem molt pero jo el que m'han ensenyat es veu molt renyit, pense que hi hauran sorpreses i algu dels que estan açi tan convençuts poden qedar-se a quadres el dia 17 pero.... ens esperarem a la planta! Jo a la meua no li dona guanyadora!\nPer certm quan es poden comprar les entrades per al teatre? Es pot traure un abonament per a totes les obres?\n#8 · 04/Feb/2008, 14:32\ncrec que hui es recullen les entrades i lo del abonament no es pot fer xq cada falla ven les seues.\nMan dit q el pais valencià les anaba a vendre a 5 € xo no crec q siga cert xq es obligat que totes les falles cobren el mateix, i crec q son 2.5€, o almenys eixe era el preu l'any passat\nFalles 2008 i 2009, es un honor ser de la TAÜT!!!!\nAlfredo eres un crack!!!!\n#9 · 04/Feb/2008, 14:41\nNo crec q el pais les venga a 5 euros, i si es aixi els sancionaran com va pasar als de la bega, tots tenim q vendre les entraes al mateix preu\n#10 · 04/Feb/2008, 14:43\nbe, q paseu bona vesprada, men vaig a valencia, pero ens vegem a les 20:00 al mercat!!!!!\nmolt de anim i morta sort per a eixos trucadors del passeig!!!!!!\n#11 · 04/Feb/2008, 14:54\nPerque JLF obliga a vendre les entrades en un preu determinat? Cada Falla deuria demanar allò que creu convenient no?\n#12 · 04/Feb/2008, 15:00\nJo també pense q cada falla tendria q ficar el preu, parle per la meua q tots sabem el q ens costa les coses, decorats etc... Nosaltres la sort q tenim es q omplim la casa de la cultura sino amb 2.50 no trauriem ni per a pipes. Així i tot tenim q repetir el teatre per tal de traure un dinerets a banda... Pero estem orgullosos de la gent del teatre no sols els q donen la cara eixe dia sino els q estan per darrere i fent el decorat....\n#13 · 04/Feb/2008, 15:03\nI dels que anem a aplaudir i dir-los WAPOS! BRAVO! i eixes coses jejeje...\n#14 · 04/Feb/2008, 15:03\nJo crec que deuria ser tots el mateix preui baix perque aixi puga la gent arrimar-se a vore el concurs, per aixo i continue dient, es deuria de buscar un patrocinador i aixi qui participe tindre una subvencio per els gastos. A mes,enguany son moltes falles i si posen les entrades cares pot ser que la gent no acudixca tant i soles vaja a la seua falla.\n#15 · 04/Feb/2008, 15:04\nno crec q fora molt convenient fer-ho així! sempre es vota el preu en una reunió de delegats is'aplega a un acord entre les falles\n#16 · 04/Feb/2008, 15:06\nAleshores si ja es queda el preu per els delegats crec que despres han de respetar l'acord i no vendreles a altre preu, no creus?\n#17 · 04/Feb/2008, 15:08\nNo crec que cap falla posara un preu excessiu perque s'arrisquen a que no vaja ningú, a més jo pagaria 3,50€ ben agust per a anar a vore actuar algunes falles.\n#18 · 04/Feb/2008, 15:09\nAleshores penseu q la gent q va al teatre es per lo barat q es, per q li agrada o per q es la seua falla la q actua? I clar q son els delegats el q trien el preu, pero tots no gasten i fan el mateix tipus d obra o decorat etc... No per aixó dic q no fajen el mateix esforç q un altra falla, ojito!!!\n#19 · 04/Feb/2008, 15:14\nMira la gent va al teatre perque li agrada i deu ser eixa gent la que anira a moltes obres i posar-los el preu alt donçs ..... pero tambe es cert que hi ha gent que no mes va perque es la seua falla o ix el seu amic/ga o familiar i soles paga eixe dia. Jo deia i considere el treball de cadascu pero per apanyar aixo seria convenient que estiguera patrocinat per algunes empreses i en eixos diners repartir-los com a subvencio de participacio, soles aixo!\n#20 · 04/Feb/2008, 15:18\nJo crec q fiquen el mateix preu xa q totes les falles tingam la oportunitat de guantar els mateixos diners, esta clar que uns no plenen tan com altres xo sempre qeda la posibilitat\n#21 · 04/Feb/2008, 15:20\nQuina mania en fer les coses per a tots igual! I Perque si la meua falla podria guanya més dinrs no li deixen? sempre pensem en afavorir les falles menudes desafavorint a les grans i això cansa\n#22 · 04/Feb/2008, 15:28\nCrec que tots tenim un punt de vista diferent i bo, pero hi ha coses que es tenen que mirar mes detalladament, pense i ho dic com persona que li agra el teatre que si per vore el concurs d'enguany tinc que gastar-me molts diners, a l'any que be no anirira i si les falles menudes es veuen implicades en aixo, posaran els preus mes alts i la gent menys anira. Açi del que es tracta es promocionar i fer funcionar un concurs.\n#23 · 04/Feb/2008, 15:31\nJo opine que haurien de fixar un preu i que cada comissió triara si el puja o el baixa al seu gust, però només una 50 cts per dalt o per baix.\nJo pagaría tranquilament 3 euros o 3.50 per veure la meua, la Taüt, el Raconet, el Port.... però hi ha altres (i no diré noms per no molestar, ja que prou fant eixint....) que amb 2 euros o 2.50 estaría bé.\nTambé així una falla s'arrisca a pujar el preu i no li vaja gent, que tampoc sería bo per a la mateixa falla. Cadascú hauria de ser conscient de posar el preu, sempre i quan després no hi hagueren queixes, clar... en el cas de no tindre quasi públic i tal... no sé si m'he explicat bé.\n#24 · 04/Feb/2008, 15:37\nT'has explicat molt be, i tot es provar-ho!, sols pensa que mai plou a gust de tots.\nMaqueta com dueu el teatre, ja esteu nervioses? I Albaes vosatros tambe feu enguany, com va?\n#25 · 04/Feb/2008, 15:42\nLa bona cosa es q els que intenten pujar els preus son els q no plenen massa, i sempre solen ser falles menudes. Nosaltres per sort no tenim problema xq de tota manera sempre traem benefici del teatre. Però a mi em pareix millor q totes les falles coben el matreix, no hi ha q fer clasisme i es un concurs, si fos una mostra cadascun que es ficara el seu caché (jejeje) xo sent un concurs millor tots el mateix\n#26 · 04/Feb/2008, 15:44\nEl teatre a tota marxa xequincohet! Ara a apretar que te que eixer redona!\n#27 · 04/Feb/2008, 15:48\nJo pense que la gent la al teatre perque lia garada pero que hi ha falles que sols van els de la seua propia comissio i hi ha altres falles que tenen gent perque son bones!!\n#28 · 04/Feb/2008, 15:49\nQuant al campionat de tenis taula, hi ha vegades que la gent si que és fallera i no la coneixem. En la meua falla, també guanyem un parell de vegades i deien que el campió no era faller, i el pobre xic era faller de feia anys, aleshores com no era de Cullera la gent no ho coneixia\n#29 · 04/Feb/2008, 15:55\nYeh reboll per on pares?\nQue no em coneixes?, tan d'esperar la clau, que al final m'ensenyat a ficar-ho per mi mateix gràcies a Pololo. Així que te den dos duros.!!\nYeh maqueta com estas guapa? A vore si l'artiste eixe que tens es lluix a muntó enguany..... però en totes les categories eh?\n#30 · 04/Feb/2008, 16:00 · Editado por revolaor\nBona vesprada a tots a tu també Banderi, per cert Sonatt han obert una altra sexta part Et tenen por o que, en fi, no entenc res si la moderadora va dir que esta seria la sexta part que fa oberta una altra sexta part, per cert com diuen que no parlem de falles de Cullera, esta vesprada el truc, ens veurem tots.\nGràcies a qui em va dir això de la data de València, (no record qui va ser), algú em pot aclarir qui quede segon i tercer en el tenis taula\nBy by a tu també Banderí


Jornades del Cercle d'Economia en plena tempesta i eleccions tenses a la UAB: el dia que ens espera\nReferèndum a Irlanda sobre el pacta d'austeritat de la UE impulsat per Angela Merkel. Ressaca de la cimera del pacte fiscal a Catalunya\nARA Barcelona Actualitzada el 31/05/2012 00:22\nEl dia que ens espera en 6 previsions informatives. Avui serà notícia:\n1. Empresaris, acadèmics, Artur Mas i De Guindos. Aquesta dijous a la tarda comencen a Sitges les jornades sobre economia més importants de l'any, convocades pel Cercle d'Economia. S'hi reuneixen els empresaris i acadèmics més destacats. Amb la tempesta dels mercats i el debat del pacte fiscal com a rerefons, avui hi intervindran Artur Mas i el ministre espanyol d'Economia, Luis de Guindos.\n2. Ressaca de la cimera del pacte fiscal. ERC i ICV han convocat rodes de premsa per parlar de la reunió d'ahir, però el que generarà més expectació serà la intervenció d'Artur Mas a les jornades del Cercle d'Economia. Finalment haurà de respondre a preguntes sobre el fet que Josep Antoni Duran i Lleida i Joana Ortega s'hagin desentès de la seva proposta d'Hisenda pròpia.\n3. La UAB tria rector. La Universitat Autònoma de Barcelona escull nou rector en un escenari de retallades i protestes. Ferran Sancho, catedràtic d'Anàlisi Econòmica, i Pere Solà, catedràtic de Filosofia, aspiren al càrrec. Sancho proposa reduir els càrrecs de govern de la UAB per estalviar. Solà diu que retornarà als estudiants la pujada de les matrícules.\n4. Referèndum a Irlanda pel pacte europeu per l'austeritat. Irlanda vota avui dividida el pacte fiscal impulsat per Angela Merkel, que compromet els 25 països que el van fer seu al març –en van quedar fora el Regne Unit i la República Txeca– amb l'equilibri de les finances públiques.\n5. La programació del Grec. Avui descobrirem tot el programa del festival d'estiu d'arts escèniques de Barcelona. El nou director, Ramon Simó, el presentarà amb l'alcalde, Xavier Trias. Després de la sorprenent obertura –a l'Arc de Triomf amb música i circ–, faltarà veure sobretot les propostes internacionals.\n6. Humor anglès a la tele. Els amants de l'humor cafre tenen cita a les 22.20 hores amb el Canal 3XL, que estrena les sèries 'Corre i madura!' i ' Psychoville'. La primera és una 'sitcom' adolescent creada per Tim Dawson. La segona té un to més fosc i es basa en una sèrie de personatges que reben cadascun una carta amb la mateixa frase: "Sé què vas fer".


Programació web: Bufet Balsells Pintó - Arluk Software, S.L.\nRedisseny, maquetació i programació web bufet advocats de Barcelona.\nDisseny i maquetació nou web reinterpretant el web anterior per modernitzar-ne la imatge.\nWeb responsive, s’adapta a les diferents mides de pantalla.\nDesenvolupament en WordPress per a poder actualitzar-lo el propi client.\n← Programació web: Diacrític.cat Desenvolupament web: Port Ediciones, S.L. →


Aigües de Mataró presenta el nou mural que decora l’entrada del dipòsit de Rocablanca - Ajuntament de Mataró\nAigües de Mataró presenta el nou mural que decora l’entrada del dipòsit de Rocablanca\nL’obra, realitzada per Mateo Lara, de Pintura Mural Barcelona, vol commemorar el Centenari d’AMS...\nL’obra, realitzada per Mateo Lara, de Pintura Mural Barcelona, vol commemorar el Centenari d’AMSA.\nEl nou mural a l'entrada del dipòsit\nAigües de Mataró ha encarregat a l’artista Mateo Lara, un mural per commemorar el Centenari d’Aigües de Mataró a la ciutat, efemèride que se celebrarà el pròxim 2022. L’obra s’ha realitzat amb la tècnica del grafit, a l’entrada del dipòsit de Rocablanca, que presenta una nova imatge per aquesta celebració.\nEn el mural es vol transmetre una imatge dels valors d’AMSA i de la gestió que fa de l’aigua i l’energia, buscant la qualitat i la proximitat amb els ciutadans.\nEl dipòsit de Rocablanca és un dels 15 dipòsits que abasteixen a la ciutat. Construït l’any 2002, és el segon més gran de Mataró,amb una capacitat de 12.000 m³d’aigua (quasi quatre piscines olímpiques plenes). L’aigua que s’hi recull,prové del dipòsit de Can Boada i del riu Ter. És el dipòsit principal que dona servei a la zona que inclou Peramàs, Cerdanyola Sud, Via Europa Sud, el Camí de la Geganta, l’avinguda Amèrica, el Palau i les Cinc Sénies.\nDes de l’any 2003, a la seva coberta hi ha situat un parc fotovoltaic que té una potència de 49 kWpi produeix uns 60.000 kWh, que es traspassen a la xarxa de la companyia distribuïdora. Aquesta energia permet una reducció de les emissions a l’atmosfera de 34 tones de CO₂ i equival a plantar 9 hectàrees noves de bosc (uns 10 camps de futbol).\nEl 28 de març de 1922 es va constituir la societat “Aguas de Argentona a Mataró, Sociedad Anónima” que, amb el temps, es va convertir en una societat municipal i el que ara es coneix com a Aigües de Mataró, SA. Aquest 2022 se celebraran cent anys de la seva creació, i es vol aprofitar l’ocasió per fer un recorregut per la història d’AMSA, donar a conèixer la companyia a la ciutat i plantejar els nous reptes de futur de la companyia.


ACTES: Demà dissabte, concert de música sacra; diumenge, Rams | CRONISTA DE GATA DE GORGOS\nACTES: Demà dissabte, concert de música sacra; diumenge, Rams\nLa gent ix al camp diumenge després de Rams a celebrar els tradicionals foguerils\nHui divendres és la festa de la Verge dels Dolors. Acaba el tríduum a l’església i es recorda el patiment de la Mare de Jesús, abans d’entrar de ple a la Setmana Santa. Demà, dissabte, a les 20.30 hores, tindrà lloc a l’església parroquial de Sant Miquel de Gata, el concert de música sacra que oferirà la banda Unió Musical del poble. Peces musicals de temàtica religiosa, de processons, seran dirigides pel mestre Joan Valentí Giménez. Serà una bona ocasió de gaudir de la música de banda al temple de Gata, una combinació excel·lent.\nLa Setmana Santa començarà amb els actes de Diumenge Rams. A les 9 del matí hi haurà missa com cada diumenge. A les 12.30 serà la bendició solemne de les Palmes i Rams a la Plaça NOva, com és costum. A les 13 hores serà la missa solemne de Rams. Assistiran hi les autoritats, el clero, el poble i la banda de música els acompanyarà per tot el recorregut.\nCal dir que per no perdre els costums més antics del poble, el veïnat eixirà al camp a gaudir del bon temps primaveral, celebrant els típics FOGUERILS.\nRecullc ara, seguint el refranyer popular, aquells dits tan coneguts i pronunciats en estos dies: DIUMENGE RAMS, QUI NO ESTRENA NO TÉ MANS. Estrena vosté o tu alguna cosa?. Això vol dir que arriba el temps de les mudes, de la primavera ja florida. Hi ha altre refrany, que té a veure amb els FOGUERILS que celebrem a Gata: "DIUMENGE RAMS, LA MONA ENTRE LES MANS". És dia de goig i d’alegria, que es tornarà dolor i passió seguint els passos de Jesús i recordant-lo en Setmana Santa, es tornarà en tristor i mort.\nFinalment, us pose un record de l’escriptor gater i mestre amic Carles Mulet. Ell diu: "De quan les quadrilles d’amics anàvem al pinar del Montgó a preparar els foguerils per als dies de Pasqua".\nA la imatge, el cartell anunciador del concert de demà.\n22/03/2013 22:43 cronistadegata #. ACTES


Holometabolia - Viquipèdia, l'enciclopèdia lliure\nL'holometabolia, també coneguda com a metamorfosi completa o complicada, és un tipus de desenvolupament post-embrionari propi dels insectes endopterigots. Els insectes amb aquest tipus de desenvolupament s'anomenen holometàbols. L'holometabolia consta de quatre fases ben diferenciades:\nPupa o crisàl·lida.\nImago, adult o insecte perfecte.\nDiferents estadis del desenvolupament post-embrionari d'un himenòpter\nLes tres primeres es denominen estadis preimaginals, ja que són anteriors a l'emergència de l'adult (imago).\nA la primera fase, l'ou desclou donant pas a una larva, amb la preeminent tasca d'alimentar-se i créixer. Les larves, similars a cucs, no s'assemblen en res a l'individu adult; muden diverses vegades l'exoesquelet per a adaptar el seu ràpid augment de mida a cadascuna de les fases. Les larves mai tenen ales ni òrgans reproductors desenvolupats.\nAl final de la fase larvària, emergeix una pupa després de la darrera muda; es denomina crisàlide quan està tancada dins un capoll de seda, com en el cas dels lepidòpters. En aquesta fase, té lloc la gran transformació; els teixits i òrgans larvaris comencen a desfer-se i són reestructurats, mentre que es van formant els nous òrgans de l'adult. Aquesta fase, pot durar des de quatre dies a diversos mesos, dependent de l'espècie que es tracti, en culminar surt un cos adult arrugat i tou, que necessita assecar-se al sol per a completar la seva metamorfosi.\nEls insectes holometàbols s'agrupen al superordre Endopterygota, que inclou els següents ordres:\nObtingut de «https://ca.wikipedia.org/w/index.php?title=Holometabolia&oldid=24776849»\nDarrera modificació: 3 set 2020 a les 14:02\nLa pàgina va ser modificada per darrera vegada el 3 set 2020 a les 14:02.


Primera reunió de curs del sector Baix Llobregat - Esplac\nPàgina inicial>Entrades>Activitats sectors, Sector Baix Llobregat>Primera reunió de curs del sector Baix Llobregat\nEl passat 19 de setembre, l’Esplai ASDIVI de Viladecans va acollir la primera reunió del Sector Baix Llobregat d’aquest nou curs. Desprès de l’estiu, ja teníem ganes de posar-nos al dia i veure’ns de nou. Hi hem participat 8 esplais del sector, 30 monitors i monitores i el referent de l’Equip de Direcció del Baix Llobregat. A més a més entre cares conegudes, aquesta vegada n’hi ha hagut una de nova, la coordinadora de projectes del Sector, l’Alba Garriga, que s’acaba d’incorporar a la secretaria tècnica d’Esplac.\nPer començar la reunió, els esplais assistents vam explicar com havien anat les activitats d’estiu. Les valoracions són molt positives, vam riure i compartir anècdotes però també es van manifestar algunes dificultats, per exemple a nivell econòmic o alhora de trobar espais públics per a dormir. També es va debatre i replantejar els objectius de les visites prèvies i in situ, tot i que les valoracions són positives.\nVam compartir els punts que es van treballar en el Gran Comitè, del que és va ressaltar de l’elaboració del Pla de treball per al curs 2013-2014. Ara ens toca als esplais pensar i proposar accions per posar en comú a l’Assemblea General del sector.\nEl punt que va generar més discussió va ser la Trobada de monitors/es, buscar una data que ens anés bé a tots i totes no és fàcil. A més, vam discutir el format per intentar combinar, de la millor manera possible, el debat, la reflexió, la gresca i la formació en un sol cap de setmana. Una comissió molt potent és l’encarregada d’acabar-ho de lligar tot, per tal que la trobada de monitors/es del proper 5 d’octubre sigui un èxit.\nUn nou curs ple d’activitats molt engrescadores, les trobades de grups el 10 i 11 de maig, enguany també per als grups de petits i la Diada dels Drets dels Infants, el 16 de novembre a Sant Boi, són dates destacades i el sector Baix Llobregat ho encarem amb amb moltes ganes i molta energia.\nComunicació Esplac2013-09-30T10:39:36+01:0030 de Setembre de 2013|Activitats sectors, Sector Baix Llobregat|


L'Ajuntament de Terrassa desactiva el Pla d'Emergències Municipal per les nevades - Ajuntament de Terrassa\nL'Ajuntament de Terrassa desactiva el Pla d'Emergències Municipal per les nevades\nEn general, la ciutadania ha seguit de forma acurada les recomanacions\nL'Ajuntament de Terrassa ha desactivat cap a les 16.20 h el Pla d'Emergències Municipal que estava activat en fase d'alerta des d'ahir a la tarda per la neu que ha caigut a la ciutat. Donat que les afectacions en el funcionament de la ciutat per l'episodi de nevada han quedat normalitzades pels corresponents serveis municipals i que les previsions meteorològiques indiquen que ja no existeix cap situació de risc meteorològic advers, l'alcalde de Terrassa, Alfredo Vega, ha desactivat l'alerta del pla. Tot i així, es mantindrà en situació de prealerta durant la resta del dia.\nLa mobilitat i l'estat dels carrers de la ciutat ha centrat bona part de les sortides dels equips del Servei de Gestió de l'Espai Públic, que ha fet un seguiment de l'estat dels carrers i un control de les diferents reserves de sal distribuïdes per la ciutat. Aquest servei municipal es va activar la tarda i vespre d'ahir, amb 120 persones treballant per mantenir els accessos i les infraestructures en la millor situació possible. Durant aquest temps ha desenvolupat diferents actuacions d'ofici del servei, a més d'altres derivades de trucades de Policia Municipal.\nFins a les 21 h d'ahir dimarts, el Servei de Gestió de l'Espai Públic va fer treballs preventius a punts neuràlgics de la ciutat i carrers principals de les urbanitzacions i barris d'Els Pinetons (Els Caus), Can Palet de Vista Alegre i Les Martines. Dues màquines llevaneus i un equip de 10 persones van treballar per retirar la neu i van llençat sal, a més de fer tasques de suport a la Policia Municipal.\nA les 6 h d'avui dimecres, les màquines llevaneus han començat a treballar netejant en les rutes prioritàries assenyalades en el Pla d'Emergències; i a partir de les 7.15 h s'han incorporat a les feines de neteja i cobriment de sal als punts més conflictius de la ciutat. En total, a la ciutat s'ha fet servir un total de13.000 kg de sal (un total de 13 palets de 40 sacs de 25 kg cadascun).\nD'altra banda, a les 14 h s'ha reprès el servei de neteja i recollida de residus d'Eco-Equip, suspès des d'ahir a la tarda. El servei ha recuperat així la normalitat i ha dut a terme les actuacions que no s'havien pogut fer ahir a la nit i al llarg del matí per les condicions meteorològiques.\nLa Policia Municipal ha registrat molt poques incidències relacionades amb l'episodi de neu. En general, podem destacar que la ciutadania ha seguit de forma acurada els consells i recomanacions sobre com s'ha d'actuar en aquests casos.\nDurant la nit s'ha actuat de manera coordinada entre la Policia Municipal, els Serveis Socials municipals i la l'Assemblea local de la Creu Roja de Terrassa per oferir a les persones en situació d'indefensió social llocs d'acollida adients, així com menjar, beguda calenta i mantes. Durant la passada nit, tant Policia Municipal com Creu Roja han visitat els llocs on acostuma haver-hi persones que viuen en condicions habitacionals precàries, per valorar necessitats i oferir suport i l'Andana com a aixopluc. El servei municipal d'allotjaments d'urgència i acollida nocturna va estar obert durant tot el dia d'ahir per acollir a qui ho necessités, i avui també quedarà obert tot el dia.\nTambé s'han realitzat diferents trucades de seguiment a persones incloses en grups de risc que viuen en condicions habitacionals precàries o que són especialment vulnerables. Concretament, els equips de Creu Roja han fet durant la nit 15 trucades i 15 sortides, en les que han interactuat amb 18 persones. En aquestes visites s'ha repartit menjar, beguda calenta, mantes i fulls informatius. De les persones contactades, dues van anar a L'Andana pel seu compte, però no hi van pernoctar. L'equipament tenia a punt cinc places extra, però no es van utilitzar.\nTotes les escoles de la ciutat han pogut obrir les portes amb normalitat.


L'Hospital General de Catalunya, de centre privat a hospital de suport pel brot d'Igualada - Diari de Sabadell\nL’Hospital General de Catalunya, ubicat a Sant Cugat del Vallès, és un dels centres privats que ha experimentat un canvi radical en el seu funcionament a causa del coronavirus. “Ens hem convertit en un hospital brut, és a dir, que tota la nostra activitat se centra íntegrament a atendre malalts de Covid-19, la majoria procedents de la Conca d’Òdena“, ha explicat Isabel Zapata, delegada de CCOO a l’equipament. Apunta que hi ha 295 ingressats amb el virus i assenyala que el centre s’ha “reestructurat” per poder-los atendre.\n“Hem triplicat la capacitat de l’UCI, ara hi tenim 39 pacients, i l’activitat ordinària s’ha derivat a la Clínica del Vallès”, indica. A més, revela que el 17% de la plantilla “està de baixa perquè s’ha contagiat”.\nDes que el passat 21 de març Salut va anunciar que 180 llits de l’Hospital General de Catalunya es destinarien a pacients coronavírics procedents de la Conca d’Òdena, el dia a dia d’aquest centre privat de Sant Cugat del Vallès s’ha capgirat completament. Tot i que en les darreres setmanes més d’una vintena de malalts han estat donats d’alta, encara hi ha 295 persones infectades ingressades.\n“El primer que vam fer va ser derivar tota la nostra activitat ordinària a l’altre centre que tenim a la comarca, la Clínica del Vallès”, explica Isabel Zapata, delegada de CCOO a l’hospital vallesà. Apunta que també s’ha reestructurat l’equipament. “Totes les plantes estan destinades a atendre pacients amb Covid-19, i hem ampliat notablement l’UCI, passant de 10 a 37 llits”, indica.\nZapata assegura que a hores d’ara no tenen dèficit de respiradors, fins i tot apunta que tindrien capacitat per assumir més pacients crítics perquè els respiradors que hi ha als quiròfans “no s’estan fent servir”. A més, assenyala que s’ha pogut mantenir un quiròfan net amb un circuit diferenciat per a possibles emergències.\nPel que fa a la medicació, comenta que cada cop es prioritzen més els tractaments per via oral per als pacients que estan a planta. “Creiem que els que són per via intravenosa s’estan reservant per als malalts que hi ha a l’UCI i els que poden arribar-hi les properes setmanes”, considera.\nEn aquesta mateixa situació es troben altres centres de la comarca com MútuaTerrassa. El sindicat CCOO en aquest hospital ha instat la direcció del centre a garantir els requeriments mínims i ha advertit que en cas que això no es compleixi, “podria emprendre accions legals”.\nA l’hospital egarenc també s’ha ampliat l’UCI i s’ha afegit un tercer llit a les habitacions que en tenien dos. A banda, a la part privada, on hi havia dormitoris individuals, s’hi està posant un llit addicional. “Això provoca que tens més malalts per planta i per infermera i per metge”, explica Juan Carlos Delgado, responsable de Salut de CCOO al Vallès Occidental.\nTemes:coronavirus, Hospital General de Catalunya, Sant Cugat del Vallès


Finalitza el curs de llenguatge de signes\nAmb aquest bon humor va finalitzar, el passat dissabte 14 de juny, el Curs d'Iniciació al Llenguatge de Signes Català, que s'ha dut a terme a Dispiera durant el segon trimestre de 2013. Des de l'entitat ja avancen que estan preparant un intensiu d'es...\nRenovació del conveni amb Dispiera\nL’Ajuntament de Piera va renovar, el passat 23 de maig, el conveni de col·laboració amb l’entitat pierenca Dispiera, una associació de famílies amb fills amb discapacitat psíquica que, des de fa anys, té la seu a la pl. Generalitat 3.\nEl dilluns 6 de maig el nom Bienvenida Pié, Assumpta per a les persones i amics que la tracten en el dia a dia, es va afegir al reduït grup de cinc persones centenàries de la nostra vila.\nEl curs de coneixement de l'entorn ha propiciat que 38 persones immigrades a la comarca de nacionalitats diverses hagin adquirit coneixements sobre diversos aspectes essencials de la societat catalana.\nCloenda de les xerrades de pediatria\nL'Àrea Bàsica de Salut de Piera ha finalitzat el cicle de xerrades sobre pediatria, adreçades a famílies immigrades amb infants al seu càrrec, que han rebut formació sobre aspectes diversos de l'àmbit de la pediatria.\nEls diferents abordatges terapèutics en la discapacitat\nMolt interessant i aclaridora la xerrada que va oferir per a Dispiera el passat divendres, que va conduir la psicòloga Imma Martínez Muntadas sobre els diferents abordatges terapèutics vers la discapacitat i els trastorns de conducta.\nDinars solidaris per a persones grans\nL’Ajuntament de Piera signa un conveni de col·laboració amb la Residència d’Avis Piera per oferir un servei temporal d’àpats gratuïts a persones grans.\nUn somriure per al Josua\nDispiera he engegat una nova campanya de recollida de taps, aquest cop per solidaritzar-se amb el Josua Gavilán, un noi que necessita una intervenció dental urgent.\nActituds saludables en temps de crisi (►♪)\nDivendres 8 de març, Psicòlegs sense Fronteres de Catalunya ofereix una xerrada molt interessant al Casal, sobre actituds positives per entendre els difícils temps que vivim.\nConveni amb la nova entitat Indimash\nLa regidoria de Benestar Social amplia la seva col·laboració amb associacions dedicades al foment de la integració, la convivència i el coneixement de la nostra llengua i costums per part dels nouvinguts.\nAnterior Pàgina 4 de 12\tSegüent


La cirera, una fruita saborosa, diürètica i nutritiva – FÒRUM.ad\nLa cirera, una fruita saborosa, diürètica i nutritiva\nel: 08/08/12 11:45\nFruita de temporada, la cirera destaca per ser una fruita saborosa, diürètica i nutritiva.\nPel que fa a les qualitats diürètiques i depuratives, cal apuntar que la cirera és considerada una de les fruites més indicades per alliberar el nostre organisme de toxines. Pel seu contingut en aigua, un 82%, i en potassi, 230mg, la cirera posseeix un marcat efecte diürètic, fet que facilita l’eliminació d’àcid úric.\nEl consum de cirera també resulta beneficiós davant la hipertensió arterial i d’altres afeccions relacionades amb la retenció de líquids.\nLa cirera és rica en hidrats de carboni, especialment, en fructosa. A la vegada, també hem d’esmentar la riquesa en fibra, la qual cosa la fa un aliment molt útil per regular i millorar el trànsit intestinal.\nPel seu contingut en vitamines i en minerals, la cirera actua com a reforçant del nostre sistema immunitari i també per combatre el cansament i aixecar l’estat d’ànim. A més a més, optimitza el rendiment de les funcions cerebrals.\nLa coloració particular de la cirera és deguda al fet que hi inclou una important quantitat de ferro. És per això que el consum de cirera és ideal per a les persones que pateixen d’anèmia o d’escassetat de minerals.\nLa cirera també destaca pel potassi, fet que la fa especialment interessant en el control de l’activitat cardíaca, els músculs, el sistema nerviós i davant l’osteoporosi (descalcificació dels ossos). També el potassi contribueix en la qualitat diürètica d’aquest fruit.\nTots aquests beneficis se sumen al poc poder calòric de la cirera, que se situa al voltant de les 60 calories per cada 100 grams.\nFoto: Raul Horacio Comes\nEntrada Anterior: Teoria de les intel·ligències\nEntrada següent: La biblioteca comunal de la Massana convoca la tercera edició concurs literari Històries de la Massana


Poble Lliure, un corrent de la CUP, veu un «error greu» no investir Mas - Diari de Girona\nPoble Lliure, un corrent de la CUP, veu un «error greu» no investir Mas\nLamenten també l'interès partidista de CDC i?ERC i asseguren que no avalaran un govern que substitueixi la segregació per un referèndum\nbarcelona | ddg 07.01.2016 | 00:00\nEl debat intern a la CUP s´intensifica en els darres dies. acn\nL'organització independentista Poble Lliure, integrada en la CUP i favorable a l'acord amb JxSí, va qualificar ahir d'«error greu» la decisió de la CUP de no facilitar la formació de govern a Catalunya recolzant la investidura d'Artur Mas. Argumenta que aquesta decisió «incompleix la promesa electoral de ser l'accelerador i la garantia del procés independentista» i que, si la CUP era decisiva, es proclamaria la República Catalana, va informar en un comunicat a la seva pàgina web sota el títol «Malgrat els entrebancs, la lluita per la independència continua».\nEl corrent no oficialista de la CUP va alertar que es «posa en perill l'acumulació de forces obtinguda pel moviment independentista fins al 27S», encara que també va responsabilitzar a CDC i ERC acusant-los d'interessos partidistes. En tot cas, subratlla Poble Lliure, «fins diumenge tenen l'oportunitat de rectificar». Per altra banda, respecte d'un possible avançament electoral, l'organització adverteix que «no acceptarà cap proposta que suposi rebaixar el contingut independentista de la CUP». Tampoc acceptaran substituir «l'objectiu estratègic de la independència per un hipotètic referèndum unilateral», que -segons Poble Lliure.\nSegons Poble Lliure, CDC i ERC «han estat més interessades en la seva batalla particular per l'hegemonia dins del camp independentista que a facilitar una investidura i acord de govern». En tot cas, subratlla Poble Lliure, «fins diumenge tenen l'oportunitat de rectificar».\nL'organització considera paradoxal que Artur Mas critiqui «la falta de sentit de país» de la CUP, quan podria aplicar el mateix retret a CDC, i va recordar a la seva formació i als republicans que tenen fins a aquest diumenge per rectificar.\nLa formació en el seu escrit reconeix la «part de responsabilitat» de Poble Lliure . El corrent sobiranista fa autocrítica «per haver reaccionat massa tard quan es veia que les negociacions s'estaven centrant obsessivament en el nom d'una persona, una perspectiva reduccionista». «La sensació és que para molta gent el procés negociador entorn de tres eixos -full de ruta independentista, procés constituent i pla de xoc social- ha estat una excusa, ja que s'ha repetit una vegada i una altra que, si JxSí canviava de candidat, hi hauria acord», va exposar el corrent Poble Lliure.\nErosió de l'independentisme\nPer altra banda, respecte d'un possible avançament electoral, l'organització cupaire adverteix que «no acceptarà cap proposta que suposi rebaixar el contingut independentista de la CUP». Tampoc acceptaran substituir «l'objectiu estratègic de la independència per un hipotètic referèndum unilateral», que -segons Poble Lliure. «Només serviria per erosionar encara més l'hegemonia independentista, un objectiu prioritari dels dirigents d'En Comú Podem».\nSegons Poble Lliure, el referèndum seria una repetició del 9N de 2014, no tindria molta més participació que la consulta, i «solament serviria per erosionar encara més l'hegemonia independentista», la qual cosa és un objectiu prioritari, al seu judici, per als dirigents de EnComúPodem.\nVan finalitzar agraint la tasca del cap de llista, Antonio Baños, que va dimitir per estar en desacord amb la decisió de no investir a Mas: «Segur que, amb ell i persones com ell, construirem la República Catalana independent».\nPoble Lliure va cridar a les organitzacions i persones que han defensat el «perillós escenari actual», i sobretot a Crida Constituent, a gestionar la nova situació i responsabilitzar-se de les seves conseqüències.


La Magic Line ha estat possible un any més gràcies al patrocini i la col·laboració de totes les empreses amb la caminada solidària de Sant Joan de Déu. Totes elles han estat imprescindibles perquè puguem seguir caminant junts. Agraïm tot el suport que cada una d’elles ens dona, sobretot aquest any que malgrat la dificultat, ha pogut créixer arreu del territori.\nAquest any, hem tornat a comptar amb la Fundació La Caixa, que és la vuitena edició que camina i col·labora amb nosaltres. També amb el patrocini d’Aigües de Barcelona, que a més a més, ha facilitat les cantimplores a les persones participants i ha contribuït, així, a què es generin menys residus. Aquest any, també hem comptat amb el patrocini de Ysana, que a més ha regalat productes que promouen una vida sana als participants.\nA més, Zurich, Damm i Deutche Telekom, que ja havien participat en edicions anteriors, han promogut la Magic Line i han obert la participació i implicació a tot el territori, caminant per diverses parts d'Espanya. En un any complicat, han consolidat el seu compromís amb Sant Joan de Déu, que no para de créixer.\nAquest ha estat el primer any de participació de diferents empreses com Vins el Cep -que ha promogut una ruta original amb 100 persones i va portar la Magic Line entre vinyes-, i també de Veepee i Altima.\nNestlé i Cofidis han contribuït a promoure hàbits saludables i han ajudat a fer possible els més de 58.000 quilòmetres que han recorregut els participants. Altres empreses que ja porten una llarga trajectòria col·laborant amb la Magic Line són Arpuba, Avanttic, Marriott Hotels, Medichem, Paci Global i Bayer.\nD'altra banda,Vueling, H10 Hotels, Arts Hotel Barcelona, el Castillo Hotel Son Vida de Palma de Mallorca i KPSport han col·laborat en els sorteig d'experiències.\nL’ajuda de totes les empreses ha estat de gran valor per fer que la caminada solidària hagi seguit avançant i sumant noves il·lusions; Més de 5.700 persones han participat en aquesta edició, i junts hem aconseguit gairebé 170.000 euros de captació i hem fet possible donar la volta al món! Gràcies per donar-nos l'impuls per fer-ho possible.


Mas d’en Seniqueda - Patrimoni Megalític - Visit Roses\nMas d’en Seniqueda\nMasia en runes situada en una plana elevada al nord de la badia de Montjoi. Era una construcció austera amb els murs fets amb pedres de mesura irregular lligades amb terra i les cantonades reforçades per carreus de quars escairats. Tot i així, és una mostra del passat agrícola d'aquestes terres, avui ermes.\nEl cultiu principal d'aquest mas era la vinya. Multitud de feixes traçades en el paratge en són el testimoni. Abans de l'arribada de la fil·loxera a l'Empordà (1879), la vinya era el cultiu més rendible en aquestes terres però aquesta plaga, d'origen americà, va provocar la mort de tots els ceps en quatre anys i probablement va propiciar l'abandó d'aquest lloc l'any 1895.\nLa compra d'aquest mas per part d'un enginyer alemany, l'any 1908, per explotar la pedrera de marbre blau situada a l'oest, va alimentar tota mena de rumors a la població. El més freqüent fou que era un espia que vigilava el pas dels vaixells per la costa durant la Primera Guerra Mundial per després informar-ne el consolat a Barcelona.


Objectiu dels Administradors: canviar la Llei de Propietat Horitzontal - Blog de Cafur\nDesprés de les eleccions del passat 26-J el Col·legi d’Administradors de Finques ha sol·licitat al nou Govern que prengui possessió, canviar la Llei de Propietat Horitzontal (LPH) per impulsar la rehabilitació d’edificis i la seva eficiència energètica.\nDesde l’associació dels administradors de finques expliquen que la normativa ha estat modificada fins a nou ocasions. Entre les propostes realitzades es troba la modificació de la reclamació judicial per deutes. Els administradors demanen que s’ allargui fins a un total de cinc anys, de manera que el termini quedi establert i s’allargui a la part vençuda de l’anualitat en curs i els quatres anys anteriors.\nEs proposa també augmentar les mesures dissuasòries davant la morositat. En l’actualitat la norma recull que els deutors poden acudir a les juntes de propietaris amb veu però sense dret a vot. I es demana que s’ imposin interessos o privació temporal de l’ús dels serveis i instal·lacions comunes no necessaris per a l’habitabilitat dels immobles.\nAixí mateix, els administradors han proposat la creació d’un fons de reserva del 5% del pressupost anual acumulatiu per utilitzar-lo en les despeses de comunitat de caràcter urgent i per a obres extraordinàries.\nAixí mateix, en un congrés recentment celebrat, es va sol·licitar la reforma “profunda” de l’organització de la comunitat.\nS’ aposta, entre altres, per la supressió de l’obligació de la doble convocatòria per a la celebració de juntes i la limitació de l’exigència de la unanimitat a supòsits concrets, entre altres mesures.\nA més, incloure les noves tecnologies per a la retransmissió de les convocatòries i de les actes, així com, millorar la comunicació, l’estalvi econòmic i la rapidesa.\ncafur.es 4 juliol, 2016 7 juliol, 2016 Notícies del sector\n← Edificis amb història: Castell dels Tres Dragons\nTrucs per rebaixar la factura de la llum a l’ estiu →


Inici > Igualtat UV > Recursos > Glossari > A-D\nGlossari sobre relacions de gènere i polítiques d'igualtat\nAcció positiva Són mesures específiques, a favor de les dones, per a corregir situacions patents de desigualtat de fet respecte als hòmens, a fi de fer efectiu el dret constitucional a la igualtat. Tals accions, que seran aplicables en tant subsistisquen les dites situacions, hauran de ser raonables i proporcionades en relació amb l'objectiu perseguit en cada cas. (Llei Orgànica per a la Igualtat Efectiva de Dones i Hòmens, art. 11)\nAgent per la igualtat Aquella o aquell professional l’objectiu del/la qual és l’anàlisi, intervenció i avaluació de situacions discriminatòries per raó de gènere, incorporant al seu àmbit d’actuació el desenvolupament de polítiques d’igualtat i principi de mainstreaming i implementant plans d’actuació la finalitat dels quals és la promoció, incorporació i desenvolupament de les dones en totes les esferes de la vida (Estudio de la situación de Agente de Igualdad de Oportunidades en España. Equal Acción 3).\nAndrocentrisme Supòsit que considera allò propi i característic dels homes com centre de l’univers, paràmetre d’estudi i d’anàlisi de la realitat i experiència universal de l’espècie humana. Confon la humanitat amb l’home‐mascle. És una forma específica de sexisme que es manifesta especialment en l’ocultació de les dones i en la seua falta de definició. ("Presupuestos Públicos en Clave de Género", Emakunde).\nAssejament per raó de sexe Qualsevol comportament realitzat en funció del sexe d'una persona, amb el propòsit o l'efecte d'atemptar contra la seua dignitat, i de crear un entorn intimidador, degradant o ofensiu. (LOIEMH, art. 7.2)\nAssejament sexual Qualsevol comportament, verbal o físic, de naturalesa sexual que tinga el propòsit o produïsca l'efecte d'atemptar contra la dignitat d'una persona, en particular quan es cree un entorn intimidador, degradant o ofensiu. (LOIEMH, art. 7.1)\nBretxa de gènere Diferència entre les taxes masculina i femenina en la categoria d'una variable; es calcula restant Taxa Femenina - Taxa Masculina. Quant menor siga la “bretxa”, més prop estarem de la igualtat (Institut Andalús de la Dona). Referix a les diferents posicions d'hòmens i dones i a la desigual distribució de recursos, accés i poder en un context donat. Constatar una bretxa de gènere en un context significa normalment que en aquest hi ha una desigual distribució on el col·lectiu que pertany al gènere femení forma el grup que queda amb menys recursos, poder etc. (Diccionari sobre gènere i temes conexos).\nBretxa salarial Es referix a les diferències salarials entre dones i hòmens, tant en l'exercici de treballs iguals com la produïda en els treballs “feminitzats”.\nBretxa tecnològica S'utilit za per a designar les desigualtats entre dones i hòmens en la formació i en l'ús de les noves tecnologies.\nCoeducació Mètode educatiu que parteix del principi de la igualtat dels sexes i de la no discriminació per raó de sexe. Coeducar significa educar conjuntament xiquets i xiquetes en la idea que hi haja distintes mirades i visions del món, distintes experiències i aportacions fetes per dones i hòmens que han de conformar la cosmovisió col·lectiva i sense les que no es pot interpretar ni conèixer el món ni la realitat. Coeducar significa no establir relacions de domini que supediten un sexe a l'altre, sinó incorporar en igualtat de condicions les realitats i història de les dones i dels hòmens per a educar en la igualtat des de la diferència. “És molt important no identificar l'escola coeducativa amb l'escola mixta. La segona es limita a “ajuntar” en les aules xiquets i xiquetes,incorporant les alumnes al món dels hòmens i deixant fora del món acadèmic tot allò que té a veure amb el món i amb la història de les dones. L'escola coeducativa necessàriament ha de plantejar-se la presència real de les dones -i no sols en les aules-, tant en tot allò que s'ha referit a l'organització i gestió del sistema educatiu i dels centres escolars com a la relació i interacció entre l'alumnat i el professorat, als currículums, a les programacions d'aula i als materials i llibres de text” (www.educastur.princast.es).\nEscola coeducativa El model d’escola coeducativa pressuposa que el professorat reconega les formes amb les que el sexisme es manifesta en el centre i inclús arriba a reconèixer-se com a part implicada en la producció d'eixa desigualtat. L'escola és una institució que contempla l'eliminació de les desigualtats sexuals i de les jerarquies de gènere. Atén les necessitats dels grups més que dels individus i a les diversitats culturals. Reconeix la no neutralitat escolar. Crea nous ordres discursius temporals i espacials. Prepara als individus per al mon laboral i l'esfera privada i familiar (Amparo Tomé).\nComissió interministerial d'igualtat entre dones i hòmens És l'òrgan col·legiat responsable de la coordinació de les polítiques i mesures adoptades pels departaments ministerials amb la finalitat de garantir el dret a la igualtat entre dones i hòmens i promoure la seua efectivitat. (LOIEMH, art. 76)\n[Veure Democràcia paritària]\nLa presència de dones i hòmes de manera que, en el conjunt a què es referisca, les persones de cada sexe no superen el seixanta per cent ni siguen menys del quaranta per cent (LOIEMH, Disposició addicional primera). És la definició proporcionada per la Llei d'Igualtat també present en textos internacionals, i utilitzada per a solucionar el percentatge lligat a la democràcia paritària en relació a la necessària presència de dones i homes en els llocs de decisió.\nConciliació Suposa propiciar les condicions per a aconseguir un adequat equilibri entre les responsabilitats personals, familiars i laborals. És la definició de la Llei orgànica per a la igualtat efectiva de dones i homes també present en textos internacionals. La mateixa dignitat de la persona i la seua igualtat en drets no s'ha inserit en la normativa fins després de la Segona Guerra Mundial. L'afirmació de la igualtat entre dones i homes és l'expressió d'un nou estat de coses que posa en relleu no sols la necessitat de transformar les mentalitats sinó també d'adequar l'organització social a unes condicions perquè cada dona i cada home puguen combinar la seua vida personal, familiar i laboral de manera que puga tindre temps lliure per a desenvolupar totes les seues potencialitats (GCEA). No obstant això, és un concepte que, tradicionalment ha aparegut lligat, en exclusiva, a les dones, per la qual cosa és necessari transcendir el seu significat per a aconseguir una autèntica "corresponsabilitat", prestant especial atenció als drets dels homes en esta matèria, evitant que les dones siguen les única beneficiàries dels drets relatius a cura de fills i altres persones dependents, ja que l'assumpció en solitari, per part de les mares, d'aquests drets entra en col·lisió amb el seu dret d'accedir i romandre en l'ocupació.\nCoresponsabilitat Concepte que va més enllà de la mera conciliació i que implica compartir la responsabilitat d'una situació, infraestructura o actuació determinada. Les persones o agents corresponsables posseeixen els mateixos deures i drets en la seua capacitat de respondre per les seues actuacions o infraestructures que estiguen a càrrec seu.\nDèficit democràtic És l'efecte provocat per una participació política desequilibrada respecte els homes i les dones, la qual cosa repercuteix en una disminuïda legitimitat democràtica (Institut Interamericà de Drets Humans).\n[Veure Composició equilibrada]\nSistema d'organització social i política en què es considera que homes i dones han de participar per igual en la presa de decisions i en totes les esferes de la societat, igualtat de participació i drets dels distints col·lectius que componen la societat i que han de formar part dels òrgans decisoris i de govern. El concepte democràcia paritària es defineix, operativament, com una representació equilibrada d'homes i dones, de manera que cap dels dos sexes tinga una presència major al 60% ni menor al 40%. La LOIEMH consagra el dret a la representació en igualtat en la Disposició Addicional 2a reformant la Llei Orgànica del Règim Electoral General per mitjà de l'aplicació de la denominada presència equilibrada. La fórmula denominada "sistema cremallera" (fórmula seguida per Castella-La Manxa, Balears i Andalusia). També existeix la fórmula que contempla la LOIEMH, ni més del 60% d'un sexe ni menys del 40% de l'altre.\nDrets sexuals i reproductius Són part dels drets humans i la seua finalitat és que totes les persones puguen viure lliures de discriminació, riscos, amenaces i violència en el camp de la sexualitat i la reproducció. L'Estat ha de garantir que tota persona puga: 1) decidir quants fills/es va a tindre; 2) decidir l'espaiament dels fills/es; 3) controlar el seu comportament sexual segons la seua pròpia forma de ser, sentir i pensar sense tindre por o vergonya; i 4) estar lliure de malalties i deficiències que interferisquen amb les seues funcions sexuals i reproductives (www.amnistiapr.org/educacion/ presentacions/glosarioterminos.pdf).\nDesagregació de dades per sexe És un mitjà de conèixer quina és la posició de dones i homes en tots els espais a través de la recollida i desglossament de dades, i d'informació estadística per sexe. Això permet una anàlisi comparativa de qualsevol qüestió, tenint en compte les especificitats del gènere i visibilitzar la discriminació. Recomanat pels organismes internacionals compromesos en la defensa dels drets com un mitjà per a fomentar la igualtat de dones i homes, entre altres, la Resolució del Consell de la Unió Europea relativa a les activitats consecutives a l'any europeu de la igualtat d'oportunitats per a tots (2007). A Espanya la variable sexe està present en la recollida de dades de la majoria d'estadístiques oficials, però cal fer un pas més i introduir el concepte de transversalitat que suposa introduir la perspectiva de gènere en totes les estadístiques (M. Cases Pairals).\n[Veure Principi d'Igualtat de tracte]\nEs considera discriminació directa per raó de sexe, la situació en què es troba una persona que siga, haja sigut o poguera ser tractada, en atenció al seu sexe, de manera menys favorable que una altra en situació comparable (LOEIMH, art. 6.1). També es considera discriminació directa:\nL'assetjament sexual i per raó de sexe (article 7.3).\nEl condicionament d'un dret o expectativa de dret a l'acceptació d'una situació d'assetjament per raó de sexe o sexual (article 7.4).\nTot tracte desfavorable a les dones relacionat amb l'embaràs o la maternitat (article 8).\nQualsevol tracte advers o efecte negatiu, que es produïsca en una persona com a conseqüència de la presentació per la seua banda d'una queixa, reclamació, denúncia, demanda o recurs, dirigida a impedir la seua discriminació i a exigir el compliment efectiu del principi d'igualtat de tracte i oportunitats entre dones i homes (article 9).\nDiscriminació horitzontal Quan a les dones se'ls facilita l'accés a ocupacions o estudis que es pressuposen típicament femenins –serveis o indústria de menor desenvolupament‐, alhora que troben obstacles i dificultats per a assumir ocupacions que, socialment, es continuen considerant masculines, lligades a la producció, la ciència i els avanços de les tecnologies.\nDiscriminació indirecta La situació en què una disposició, criteri o pràctica aparentment neutres posa a persones d'un sexe en desavantatge particular respecte a persones d'un altre, excepte de la dita disposició, criteri o pràctica, puguen justificar‐se objectivament en atenció a una finalitat legítima i que els mitjans per a aconseguir la dita finalitat siguen necessaris i adequats (LOIEMH, art. 6.2).\nDiscriminació vertical És també coneguda com a “sostre de vidre” i és aquella que estableix límits a les possibilitats d'ascens laboral de les dones. Aquest fenomen reconeix que es registra una democratització en l'accés a diversos llocs de treball per part de les dones, però adverteix que els llocs relacionats amb les possibilitats de decisió continuen sent patrimoni dels homes.\nDiversitat de gènere Planteja la necessitat d’ incorporar els valors de gènere com un mode útil d'abordar la complexitat i ambigüitat de diferents entorns. Les dones no són considerades com un grup desfavorit, com un col∙lectiu que reivindica drets, sinó com a subjectes que tenen valors que aportar a la societat, en general.\nDoble jornada Amb "doble jornada" s’adjectiva la vida quotidiana d’aquelles dones que deuen afrontar l’activitat laboral i el treball domèstic‐familiar com únic horitzó viable i obligat. Aquesta suposada conciliació, en la seua diversitat, les porta a compartir un element comú: la manca de temps per viure. Aquesta doble càrrega encara recau en les dones adultes, es fa visible majoritàriament a través de la cura dels fills i filles però persisteix i s’accentua, en l’actualitat donat el creixent envelliment de la població, en les tasques d’atenció i cura de les persones grans. És una doble càrrega de treball assumida de manera sincrònica i quotidiana en un mateix lapsus de temps i perdura al llarg de tot el cicle de vida. (Teresa Torns).


Les noves sòcies del mes de març - XES\n2 de Març de 2021 /en General, sòcies /por adminriceup\nL’entrada de noves sòcies a la XES segueix a bon ritme i això ens fa contentes perquè significa que cada vegada tenim més força per estendre un model socioeconòmic que posa al centre les persones i les seves necessitats. Aquest mes donem la benvinguda a set noves sòcies, quatre d’elles cooperatives, dues organitzacions del sector cultural i un grup de consum!\nArtisana és un grup de consum ecològic i sostenible de Ciutat Vella (Barcelona), que busca acostar productors i veïnes, per contribuir a la sostenibilitat del planeta i ajudar els productors locals.\nTeatracció és una associació cultural sense ànim de lucre especialitzada en el teatre d’intervenció social, el foment de la cultura i la formació teatral.\nL’ Economat és una cooperativa de treball sense ànim de lucre amb l’objectiu de desenvolupar l’economia social, solidària i cooperativa al Camp de Tarragona principalment, a través de l’empoderament social per a emprendr eprojectes col·lectius.\nMensakas és una cooperativa de repartiment, que neix el 2018 per demostrar que és possible crear una alternativa responsable de repartiment.\nGira-sol Recursos en Energies Renovables és una cooperativa de treball associat dedicada a la instal·lació i manteniment de sistemes d’energies renovables. Des de l’any 2007, treballem per un món energèticament sostenible, promovent les energies renovables.\nLa Fresca Produccions és un estudi de gravació dins l’economia social i solidària, format per tres joves amb inquietuds al món de l’àudio i la producció i la regidoria d’espectacles que s’han ajuntat “per liar-la fort”.\nServim coop és una cooperativa que ofereix serveis immobiliaris per a cooperatives, des de 2018 i a partir de la iniciativa d’iesMed.\nLa resposta de l’ESS en temps de crisi: cooperació i solidaritat L’ESS i el cooperativisme al club de lectura de LaCoordi


Candidates i Programa 20N - ICV-EUiA\nEscrit per Redacció L.I.\tdijous, 17 de novembre de 2011 17:46\nLLISTES d'ICV-EiA AL CONGRés DELS DIPUTATS\nPer la circumpscripció de Barcelona ocupa el número 2 Laia Ortiz (actualment diputada al Parlament de Catalunya) i el número 4 Marta Ribas.\nLaia Ortiz i Castellví, és llicenciada en ciències polítiques i de l'Administració. Ha estat coordinadora de Joves d'Esquerra Verda (2002-2004), coordinadora tècnica de Dones amb Iniciativa (2002-2004) i analista de l'Institut de Ciències Polítiques i Socials (ICPS) (2005-2006). És afiliada des del 2003 d'Iniciativa per Catalunya Verds. Ha estat membre de la Permanent de Dones amb Iniciativa (2003-2005), responsable d'impulsar l'European Green Gender Observatory (2004), responsable de Dona Jove de Joves d'Esquerra Verda i consellera de districte de Sant Andreu (Dones i Medi Ambient). És diputada al Parlament de Catalunya des del 2006.\nPer la circumscripció de Tarragona es presenta com a cap de llista la regidora de l'Ajuntament de Tarragona i militant d'ICV, Arga Sentís. La propera política, Helena Pons (Independent), es troba en el lloc número 4.\nPer la circumscripció de Girona, Maria Cristina Simó (EUiA) ocupa el número 2 i Núria Terés (ICV) el número 3.\nPer la circumpscripció de Lleida troabem en el lloc número 3 a Sara Vilà Galan (ICV)\nPrograma Eleccions Generals 2011\nPER UNA SOCIETAT 50/50\nPunts relatius a la Equitat i a les Dones - Programa de govern de ICV-EU 2011\nDiu el seu programa que ICV-EUiA vol arribar a una societat sense desigualtats, basada en l’equitat de dones i homes, on tothom tingui les mateixes oportunitats per accedir i exercir el control efectiu de drets, poder i recursos. Afirmen que cal una reconstrucció social de les relacions de gènere, per mitjà de la consecució de l’autonomia i la ciutadania plena de les dones (de reconeixement, econòmica, política i socialment).\nLes polítiques i accions per assolir la igualtat real no són un accessori, ni un luxe del qual es pot prescindir quan es considera que s’ha de reduir despesa. Al programa, assenyalen com des del govern de PSOE es feia bandera de la lluita per la igualtat, explicant la importància que aquestes tenen per aconseguir una societat justa i avançada socialment, per desprès veure com la convertia en una política d’aparador, eliminant el Ministeri d’Igualtat i claudicant davant la dreta, qui consideren que les polítiques d’equitat de gènere no són necessàries, donant un clar missatge de ser la primera cosa prescindible i, a la vegada, errar en la integració d’aquest al Ministeri d’Assumptes Socials, contràriament a la gran lluita feminista de desvincular els temes d’igualtat dels serveis socials.\nSobre l’aprovació de la Llei d’Interrupció Voluntària de l’Embaràs, lamenten que aquesta no fos més valenta i exigim que s’eliminin els procediments que tracten a les dones com a incapaces, com és el període de reflexió de tres dies. També demanen que la prestació sigui realment accessible a totes les Comunitats de l’Estat, amb uns serveis públics de qualitat i exigim no fer ni un pas enrere en aquest dret.\nAl programa de govern fan referència a la pèrdua de drets de les classes treballadores i les retallades de l’Estat de benestar que repercuteixen especialment en les dones, “ja que són les que suporten el pes dels treballs de cura i domèstics, amb un pobríssim recolzament públic, el que comporta seguir amb una sobrecàrrega de feina i una participació en el mercat de treball precària i amb desigualtats flagrants, amb menys drets socials i econòmics per a les dones” (sic). “Les mesures que s’han recollit en la reforma laboral perjudiquen greument a les dones, perpetuant la nostra situació de precarietat, i en molt casos explotació, en el mercat laboral” es senyala al programa. “Tenim majors taxes d’atur estructural i de llarga durada, acumulem la immensa majoria dels contractes a temps parcial (el 80% de tots els contractes d’aquest tipus els signen dones) i major nombre de contractes temporals. Les feines on hi ha una àmplia presència de dones (treballs feminitzats) estan pitjor pagades i més devaluades socialment. Així que aquesta reforma laboral, que no crea ocupació, però, en canvi provoca que l’acomiadament sigui més fàcil i barat, no millora la qualitat del nostre mercat laboral, ja que no adopta cap mesura contra la temporalitat, no es persegueix l’encadenament de contractes temporals i no es milloren els contractes a temps parcials, alhora que incentiva la desaparició dels contractes indefinits actuals, donant més poder als empresaris pel que fa als acomiadaments i la no aplicació dels convenis col·lectius, en perjudici dels treballadors, i sobretot, de les treballadores”.\nTambé es fa referència a la reforma de pensions i a l’impacte negatiu en la vida de milers de dones, ja que “les trajectòries laborals femenines tenen més "llacunes de cotització" pels períodes que les dones dediquen a la cura de familiars ascendents, descendents i/o dependents. Les dones cotitzem menys temps i amb salaris més baixos, per tant percebem menys pensió que els homes.\nD’altra banda, un 82% de les persones que tenen pensions no contributives, de quantia baixíssima, són dones. El sistema capitalista imperant empeny les dones al treball domèstic i de cura, als treballs precaris, a l’economia submergida o a l’exclusió social” (sic).\nI - ECONOMIA I TREBALL. PER UNA OCUPACIÓ FEMENINA DE QUALITAT\nReivindiquen unes polítiques proactives per la lluita contra la desigualtat i les discriminacions que pateixen les dones en el mercat laboral i la necessitat d’incloure la perspectiva de gènere en les mesures que es prenguin per lluitar contra la crisi.\nVolem un gir cap a un sistema econòmic ecològica i humanament sostenible, el qual sigui realment equitatiu per a dones i homes. Les polítiques d’impuls d’un nou model econòmic, han d’incloure la perspectiva de gènere per ser autènticament transformadores i tenir com a estratègia prioritària la integració de dones i homes en la mateixa mesura, als sectors emergents com els sectors mediambientals, enginyeries, empreses de tecnologia (a dia d’avui un sectors ja molt masculinitzats) i en aquells que generen més valor afegit com les inversions en R+D+I, amb l’objectiu d’invertir la segregació ocupacional de les dones que persisteix en l’actualitat.\nPer tot això, cal potenciar la formació de les dones en Tecnologies de la Informació i la Comunicació (TIC) i garantir l’ocupació femenina als sectors mediambientals i d’energia, com a sectors estratègics i de futur, on la presència de les dones avui és molt minoritària.\nII - ENFORTIMENT DE L’ESTAT DEL BENESTAR\nReorientar la despesa pública invertint en serveis a les persones.\nCreació de llocs de treball no precaris (ocupació), la qualitat social (equitat social), la qualitat democràtica (transparència i participació de la ciutadania en la presa de decisions) i per l’accés en condicions d’igualtat real de les dones a tots els drets de ciutadania (equitat de gènere), amb la base d’un model d’economia verda\ncreació d’una xarxa pública en els sectors vinculats a la cura, així com garantir condicions laborals i salarials dignes al sector dels serveis de benestar.\ncreació d’un pla integral per la corresponsabilitat i els usos dels temps entre dones i homes, tant en l’esfera pública com privada de les nostres vides, per tal que els homes es facin corresponsables de les feines de cura i el treball domèstic, i que aquest deixi de recaure majoritàriament en les dones. En aquest sentit l’Estat i les empreses han de formar part en aquest pacte, facilitant la conciliació de la vida familiar, laboral i personal.\nIII - DRETS DE LES DONES\n1 Elaboració d’un Pla Integral contra la feminització de la pobresa:\n· Millorar i unificar les pensions més baixes, establint per llei la pensió bàsica universal propera a l’SMI, on els requisits siguin ser major de 65 anys i la unitat de càlcul sigui els drets individuals perquè aquestes prestacions no poden dependre del vincle jurídic del matrimoni per tenir dret a percebre-les.\n· Increment de la pensió mínima contributiva fins a situar-la a prop de l’SMI.\n· Millorar les pensions de viduïtat fins a constituir el 75% del salari o la pensió, de la parella, 100% en cas d’ingressos insuficients.\n· Supressió del límit del 25% autonòmic per complementar les pensions.\n· Millorar les condicions d’accessibilitat al Fondo de Garantía de Pensiones Alimentarias.\n· Renda bàsica de ciutadania: per garantir unes rendes mínimes per evitar que certs sectors de la població més vulnerables (i en molts casos fortament feminitzats) disposin d’un mínim\n2 Igualtat salarial.\n· Aplicar mesures que garanteixin de forma efectiva la igualtat salarial entre dones i homes.\n· Endurir la legislació pel que fa a la desigualtat salarial entre homes i dones a les empreses, obligant al desplegament de mecanismes de control i sanció.\n· La precarietat laboral afecta de manera especial les dones joves. Cal eliminar les diferències salarials per edat, que els sous s’ajustin al perfil del lloc de treball. Revisió dels salaris segons\ncategoria professional que estableixen el Conveni en pràctiques i el Conveni de formació, ja que són el principal marc legal sota el que la majoria d’empresaris contracten a la gent jove.\n3 Economia i treball.\nPotenciar l’ocupació femenina als sectors mediambientals i d’energia, potenciant l’autoocupació i fent èmfasi en els ajuts a les cooperatives.\nPlans amb mesures concretes per tal d’equilibrar el nombre de dones en aquelles empreses dels sectors productius tradicionals que estiguin molt masculinitzats, amb una política de quotes que combati la segregació horitzontal i afavoreixi la creació de programes de treball en xarxa amb les comunitats locals i l'establiment d'acords amb els sindicats i les patronals per potenciar l’ocupació de les dones en aquests sectors. En aquelles empreses que rebin ajuts públics, aquests s’hauran de condicionar a la implantació efectiva d’aquestes mesures. Alhora, també s’han de fer plans específics per incorporar homes als sectors que estan altament feminitzats.\nImpulsar programes específics de formació i inserció laboral per a dones migrades, crear programes de foment de l’auto ocupació i agilitzar la convalidació dels títols universitaris\nPla d'ocupació per a dones del món rural que potenciï els nous filons d’ocupació i l’economia verda: serveis a domicili, cura de nens i nenes, turisme rural, centres de dia i residències de gent gran i persones dependents, agricultura ecològica i de qualitat, ecoturisme, venda de productes agrorurals d’elaboració pròpia, etc.\nAugmentar els recursos econòmics per dotar de més protecció per desocupació a les persones aturades que no tinguin altres rendes, sobretot dones desocupades amb càrregues familiars no compartides i persones a l’atur majors de 45 anys.\nGarantir per part de les administracions programes públics que facilitin o afavoreixin la inserció laboral de les dones, és a dir, itineraris integrals: orientació + formació + ocupació.\n4 Pressupostos amb perspectiva de gènere en l’ingrés i la despesa pública:\nRecollida dels indicadors pressupostaris desagregats per sexes, tant pel que fa a la despesa pública com als ingressos.\nVisibilització de les persones a les quals va destinada la despesa pública dins l’elaboració del projecte, obra o actuació pública que es pressuposta.\nIncorporació del criteri de diferències de gènere a l’hora d’assignar els recursos públics.\nComptabilització del treball productiu no remunerat a l’hora de planificar la política econòmica.\nIncorporar el treball reproductiu en les estadístiques econòmiques nacionals i instar la resta d’administracions públiques a prendre la mateixa mesura.\nParticipació de diferents col·lectius de dones en algun dels aspectes de l’elaboració dels pressupostos per tal de fomentar la transparència, la rendició de comptes i l’eficàcia en els pressupostos públics.\n5 Situacions de dependència\nGarantir que el desplegament de la Llei 39/2006 de promoció de l’autonomia personal i d’atenció a les persones en situació de dependència, prioritzarà els següents aspectes:\n· Desplegar una xarxa pública d’atenció a la dependència per sobre del suport econòmic a la cura privada.\n· Finançament suficient, estable i sostingut en el temps. Cal incrementar el pressupost destinat de manera que donin cobertura real a les diferents necessitats de dependència.\n· Que la llei garanteixi un servei de qualitat a les persones dependents: que les persones cuidadores professionals, que majoritàriament seran dones, tinguin accés a la formación adequada i a unes condicions de treball dignes.\n· Adoptar mesures per tal que les cuidadores i els cuidadors no professionals no esdevinguin part de l’economia submergida, tenint en compte que no tindran contracte laboral i que la feina la faran tant familiars com no familiars, amb uns costos inferiors als que tindria el mateix servei si fos realitzat per professionals, a domicili o en institucions.\n· Reformar els permisos per naixement/adopció, per tal d’arribar a que el permís de maternitat i el de paternitat siguin iguals, intransferibles i amb la mateixa part obligatòria.\n6 Llei integral de regulació dels temps - Corresponsabilitat\nICV-EUiA vol crear un debat ciutadà sobre com es gestiona el temps de treball, de l’afectivitat, de quina manera s’estan cobrint les necessitats de la quotidianitat i quin paper juguen homes i dones a la societat. S’ha d’incloure el temps reproductiu, de cura de les persones com a temps valoritzat i visibilitzat, i contemplar-lo dintre de les necessitats de les persones. Homes i dones s’han de responsabilitzar per igual dels àmbits públic i privat.\n· El temps és un dret: és un dret de les persones gestionar la pròpia vida, incloent-hi el temps de treball, el temps de cura, el temps participació social i el temps personal. És necessari buscar alternatives que integrin tots els temps de vida i que tinguin en compte les corresponsabilitats entre dones i homes, entre les empreses, les famílies i l’Estat, per aconseguir un repartiment equitatiu de les tasques i els temps.\n· No es pot organitzar la societat en funció del temps productiu: La tasca de tenir cura dels altres, el temps lliure i la participación social, s’han de convertir en un dret de les dones i dels homes que la societat no penalitzi, sinó que, ben al contrari, siguin considerades imprescindibles i enriquidores.\n· La quotidianitat: un valor polític. Els espais i temps históricamente ocupats per dones, que s’han configurat sota la idea “d’espai privat”, han de ser considerats generadors de ciutadania, un assumpte d’interès polític en un nou contracte social.\n· La necessitat de la cooperació: Ajustar els temps de treball i els horaris dels serveis públics i privats no és una proposta de liberalització dels horaris. Ans al contrari, parlem d’una organització des de la diversitat, que implica un pacte entre els diferents sectors implicats i, per tant, un procés participatiu.\n· Aquesta llei en l’àmbit estatal, respectant les competències autonòmiques, ha de ser un marc general on les diferents comunitats autònomes i els diferents ens locals puguin desenvolupar la normativa en funció de les seves competències i les diferents realitats.\n7 Creació d’un Grup de Treball per abordar la reforma de la Llei Integral contra la violència de gènere en la línia de prevenir, dotar, formar, ampliar, analitzar, protegir, respondre i reparar.\n8 Interrupció voluntària de l’embaràs:\n· Incloure de manera immediata l’educació afectiva i sexual en els currículums de l’ensenyament obligatori.\n· Planificar i instaurar amb eficàcia l’accessibilitat als mètodes anticonceptius dins la cartera de serveis de la xarxa pública, tal i com també marca la llei.\n· Millorar i garantir l’accés de les dones a la interrupció voluntària de l’embaràs de forma segura, gratuïta i amb la màxima qualitat. Que aquest és doni en totes les Comunitats amb les mateixes facilitats i garanties.\n· Derogar aquells aspectes de la llei on l’Estat exerceix una tutela sobre el dret de la dona, lesionant així la seva autonomia, tant pel que fa als 3 dies de reflexió obligatoris abans de la pràctica d’un avortament com per la necessitat d’acompanyament de les dones de 16 i 17 anys.\n9 Ampliació i millora de la Llei Orgànica per a la Igualtat efectiva entre Dones i Homes:\n· Obligatorietat dels plans d’igualtat en l’administració i extensió de l’obligatorietat de negociar plans d’igualtat no només a les empreses majors de 250 treballadors sinó també a les petites i mitjanes.\n· Reforçament de les mesures per impulsar el trencament del sostre de vidre i la paritat en els consells d’administració de les empreses.\n· Creació de la figura professional dels agents d’igualtat.\n· Creació d’òrgans de control de les mesures d’igualtat de gènere a les empreses.\n· Modificació de la LOE per eliminar concerts amb centres que segreguin per sexe i de cara a establir la paritat en els òrgans de representació escolar així com la creació d’infraestructures i serveis per a l’escolarització de zero a tres anys.\n867. Aplicar mesures positives per a que les dones estiguin representades al llocs de decisió, a l’àmbit social, polític i econòmic, amb un presència equilibrada de com a mínim el 40%.\nIV - RECONÈIXER ELS DRETS DE LES PERSONES TREBALLADORES DEL SEXE\n· Regularitzar l’activitat. La situació d’al·legalitat existent provoca indefensió de les dones que exerceixen la prostitució, una estigmatització i una falta absoluta de drets. S’ha d’aplicar la llei als diferents aspectos d'aquesta activitat (relacions laborals, situació sanitària, fiscalitat) i atorgant el reconeixement de prestacions socials (dret a l'atur, baixa per malaltia, etc.) així com pensions dignes. Les persones que\nlliurement decideixen exercir la prostitució han de tenir els mateixos drets i deures que la resta de la ciutadania. També s’han de fer plans específics destinats a aquestes dones en cas que vulguin deixar\nd’exercir la prostitució (lluita contra la pobresa, accés a la formació, inserció laboral etc.) La regularització implica assignació de drets i deures per a les persones i reconeixement de la legitimitat de tothom per decidir, reclamant dignitat, llibertat i seguretat.\nV - PERSEGUIR LA TRACTA DE PERSONES AMB FINALITAT D’EXPLOTACIÓ SEXUAL\n· Incrementar l’actuació policial i judicial contra les xarxes de tràfic de persones, millores de protocols i dels programes de testimonis protegits, adopció de mesures cautelars, assistència lletrada.\n· Intensificar mesures de cooperació internacional en sentit ampli, entre estats, per causa de la complexitat de l’existència de les màfies i, a nivell estatal.\n· Compliment del Protocol de Palerm.\nVI - APROFUNDIR EN LA COEDUCACIÓ:\n· La formació permanent del professorat en coeducació es reconeixerà com a crèdits per a la carrera docent.\n· Potenciar i prioritzar projectes coeducatius de centre encaminats a transformar la igualtat formal en igualtat real, posant els mitjans necessaris per a una veritable igualtat d’oportunitats a tots els\nVII – RELACIÓ AMB ELS MITJANS DE COMUNICACIÓ:\n· Impulsar polítiques per promoure canvis en el contingut dels mitjans de comunicació perquè la representació de les dones sigui adequada a la seva importància demogràfica i que els valors que es transmetin puguin transformar les condicions que impedeixen el seu progrés social.\n· Garantir la presència de les dones en els mitjans de comunicació, en el llenguatge, en els llibres de text, en la investigació, en les estadístiques, en els estudis, en els materials educatius, en els audiovisuals, en els premis, noms de carrers, edificis, places, sales públiques, beques, etc.\nTenim 1189 persones visitants en línia\nVisites del contingut : 20030720


11/25/2020 08:56:03 AM\nLa Ruta Literària Maria-Mercè Marçal ja és una realitat a Sant Boi. Un recorregut a l'espai públic mostra la vinculació de l'escriptora amb la ciutat i dona a conèixer aspectes destacats de la vida i obra d'aquesta gran poeta, novel·lista, editora, professora i traductora.\nLa ruta es concreta en quatre punts d'interès: l'Institut Joaquim Rubió i Ors, l'edifici on va viure al barri de Marianao, l'Escola Bressol La Mercè i els jardins de Maria-Mercè Marçal, que porten el seu nom per retre-li homenatge.\nA cadascun d'aquests punts de la ruta hi ha una placa amb un codi QR. A través d'aquest codi s'accedeix a un text que explica la vinculació de l'escriptora amb aquell lloc en concret, a un poema i a un àudio.\nL'any 2018 Sant Boi va commemorar el 20è aniversari de la mort de Maria-Mercè Marçal (Ivars d'Urgell, 1952-Barcelona, 1998) amb “Sant Boi recorda Maria-Mercè Marçal”, un conjunt d'actes per preservar i difondre el seu llegat.\nLa creació de la ruta és fruit del treball fet durant aquella commemoració per un grup d'alumnes del Consorci per a la Normalització Lingüística de Sant Boi i s'ha concretat gràcies a una proposta ciutadana de recuperació de la memòria històrica recollida en els Pressupostos Participatius 2019.\nPunt 1: Institut Joaquim Rubió i Ors\nEl punt d'inici de la ruta és aquest institut, on Maria-Mercè Marçal va fer classes de llengua catalana entre 1972 i 1980 i on va encapçalar també iniciatives literàries, recitals i escenificacions poètiques que van fer descobrir a generacions de santboians i santboianes tota una realitat cultural prohibida i amagada.\nPunt 2: lloc on va viure i Edicions del Mall\nEl recorregut continua al barri de Marianao i s'atura al carrer de la Victòria, 58, on l'escriptora va anar a viure l'any 1974 amb el seu marit, Ramon Balasch, també professor de català al mateix institut. El pis va ser la seu d'Edicions del Mall, fundada el 1973 per Marçal i Balasch, entre altres. Més tard, l'editorial va ocupar un local al carrer de la Llibertat, 38-40. Marçal hi va editar tres llibres de poesia: 'Bruixa de dol', 'Sal oberta' i 'La germana, l'estrangera'.\nPunt 3: Escola Bressol La Mercè\nEl tercer punt de la ruta és aquesta escola bressol, inaugurada el curs 2008-2009, coincidint amb el desè aniversari de la mort de l'escriptora. Marçal va reinvindicar la maternitat en solitari -fet poc comú en aquella època- sense renunciar a la vida professional i l'activisme polític.\nPunt 4: jardins de Maria-Mercè Marçal\nEl recorregut finalitza en els jardins que porten el seu nom, inaugurats el 1998 poc després de la seva mort. En aquest espai natural es poden evocar els orígens rurals de Marçal. La seva obra primerenca recull l'afany de llibertat dels anys de jugar al carrer i el contacte amb la natura.\nPlaca Ruta Literària Maria-Mercè Marçal.jpg\nRuta MMM-Punt 1-Institut Rubió i Ors.jpg\nRuta MMM-Punt 2-Casa particular i Edicions del Mall.jpg\nRuta MMM-Punt 3-Escola Bressol La Mercè.jpg\nRuta MMM-Punt 4-Jardins de Maria-Mercè Marçal.jpg


Aerocas gestionarà directament l'aeroport de Castelló a finals de 2019 - Valencia Noticias\nEl president de la Generalitat, Ximo Puig ha anunciat avui que l’empresa pública Aerocas gestionarà directament l’aeroport de Castelló a finals de 2019 després d’haver arribat a un acord amistós amb l’empresa Edeis, que fins ara el gestionava.\nPuig ha fet aquest anunci en les instal·lacions de l’aeroport de Castelló, on ha explicat que aquesta decisió s’ha pres després de la “falta d’entesa” amb la concessionària en referència als objectius, ja que l’empresa “pensava tenir majors rendiments econòmics” i la Generalitat, ha agregat, “tampoc volia pagar més”.\nD’aquesta manera, a partir de finals de 2019, el de Castelló passarà a ser “l’únic aeroport que té la Generalitat” ia partir d’aquí, ha dit el president, el Govern valencià vol que AENA “participi en el mateix”, però ja es veurà com.\nL’aeroport va ser inaugurat al març de 2011, va tenir el seu primer vol xàrter al gener de 2015 i el seu primer vol regular al setembre d’aquest any.\nEl president ha aprofitat la seva visita a la nova base per a aeronaus d’extinció d’incendis a l’aeroport de Castelló per afirma que aquesta contribueix a ampliar les “enormes” possibilitats que té l’aeroport en el camp civil i de la seguretat.\nPuig ha afirmat que en una reunió la setmana passada amb el president d’Aerocas, Francesc Colomer, es va posar en comú la voluntat de deixar enrere “el paradigma de l’aeroport ridiculitzat i que evidentment va tenir una gestió millorable” per buscar “una solució de normalització” i això “és el que s’ha aconseguit amb l’actual equip directiu.\nSegons Puig, s’ha aconseguit “sortir de la fallida absoluta que tenia l’aeroport”, amb un deute de 150 milions d’euros, que la Generalitat “en aquest temps ha regularitzat”.\nD’altra banda, ha agregat, “el que s’ha llançat és una dinàmica de gestió raonable” i que estigui unida als objectius de “treure-li el màxim partit possible a una infraestructura que ha costat 200 milions d’euros als valencians”.\nAixí ha anunciat que “després de complexes negociacions” s’ha pres la decisió acordada amb l’empresa francesa que fins ara estava gestionant l’aeroport, Edeis, per la seva “desvinculació” a finals de 2019 de la gestió de l’aeroport.\nA partir d’aquest moment la gestionarà directament l’empresa pública Aerocas, ha dit Puig, i ha afegit que “s’està en negociacions amb AENA i amb el Ministeri de Foment” perquè “en el futur hi hagi més compromís del Govern d’Espanya amb aquest aeroport “.\nPuig ha puntualitzat que s’està en un procés de “negociació oberta” amb AENA, però ha explicat que l’aeroport es consolidarà a través de l’empresa pública Aerocas, des de la “gestió eficient” perquè “ja s’ha malgastat massa”.\nAquest aeroport, ha afegit, ha de ser “un aeroport normal, no de ningú, ni patrimonialitzat per ningú”, sinó un aeroport que tingui “una participació en la vida econòmica i social de Castelló des de la normalitat”.\nEl president ha dit que en els últims anys “s’ha avançat molt” i avui mateix s’ha pogut comprovar “l’activitat important que hi ha a les instal·lacions aeroportuàries, que han registrat aquest any gairebé 150.000 passatgers”.\nEn un “mercat aeronàutic complicat”, ha recordat el president, han demanat “en reiterades ocasions que la línia Castelló-Madrid es declari d’interès general, perquè és la manera de posar a l’aeroport de Castelló al mapa, que estigui lligat a un “hub” “, i s’està pendent que el nou Ministeri” doni per bona aquesta situació ”


Titulacions Trinity College London - BCN Fusió, Escola de Música\nBCN Fusió és un centre examinador de la prestigiosa escola Trinity College London. Aquests exàmens tenen reconeixement a nivell europeu, especialment a la Gran Bretanya, on es fan des de fa molts anys, i també a d’altres països d’Europa.\nExisteixen tres modalitats d’examen (àrees segons estils musicals):\nCada àrea consta 8 graus de dificultat, on cadascun correspon aproximadament a un curs acadèmic. Cada alumne pot presentar-se al grau que vulgui, no és necessari fer-los tots seguits (per exemple es pot fer directament el Grau 4 sense haver-se examinat dels 3 anteriors). Hi ha dos tipus de prova: una teòrica i l’altra pràctica (amb l’instrument). Tampoc és necessari fer-les alhora, però sí es aconsellable (per exemple es pot fer el Grau 3 de Teoria i alhora fer el 5 d’instrument, o a l’inrevés). Es fan dues convocatòries l’any: la primera cap a finals de curs (maig-juny) i l’altra (si hi ha prou candidats), cap al novembre. Els drets d’examen estan entre els 60 i els 100€ per prova, aproximadament. edats: es poden presentar alumnes joves i també adults, el que compta és el nivell, no l’edat.\nPer a presentar-se a aquestes proves cal cursar amb normalitat les classes de música a BCN Fusió, i avisar amb temps a l’escola de l’interès per fer els exàmens. En aquest cas, amb l’assessorament del professor/a i del cap d’estudis, es prepara la prova i s’adapta la programació en els aspectes que es consideri necessari. Els drets d’examen es faran a través de l’escola.